Държавен вестник, бр. 31, 2026 г., стр. 17

БРОЙ  31	
Д Ъ Р Ж А В Е Н  В Е С Т Н И К 	
СТР.  17   
на професиите (ISCO), Национална класифи­
кация на професиите и длъжностите, 2011 г., 
„професия“ е съвкупност от длъжности, чиито 
основни функции и задачи се характеризират 
с висока степен на сходство, а „специалност“ 
е съвкупност от знания и умения за конкретен 
вид трудова дейност, включена в една профе­
сия и придобивана в резултат на формално 
професионално образование или обучение.
За нито една от заеманите от Силвия Къдрева 
длъжности в периода 16.10.2006 г. – 16.05.2025 г. 
(във връзка с дейността на Сметната палата 
относно публичния регистър и като член на 
Комисията за противодействие на корупцията 
и за отнемане на незаконно придобитото иму­
щество) законодателят не изисква образова­
телно-квалификационна степен по конкретна 
специалност, професионално направление 
или област на висшето образование, което 
значи, че за извършване на тези дейности не 
е необходимо специално образование, а при­
добитата въз основа на образователно-квали­
фикационната степен „магистър“ „задълбочена 
фундаментална подготовка“ (чл. 42, ал. 3 от 
Закона за висшето образование) е достатъчна, 
за да позволи осъществяване на дейността. 
За длъжностите във връзка с изпълнението 
от Сметната палата на Закона за публичност 
на имуществото на лица, заемащи висши 
държавни и други длъжности законодателят 
не изисква какъвто и да било професионален/
трудов/служебен стаж или професионален 
опит. За членовете на Комисията за проти­
водействие на корупцията и за отнемане на 
незаконно придобитото имущество законода­
телят изисква „висше образование, с образова­
телно-квалификационна степен „магистър“ и 
най-малко 5 години стаж по специалността“, 
която и да е тя, което отново доказва, че за 
изпълнението на тази дейност не са необхо­
дими нито специални знания (в конкретна 
област или професионално направление), нито 
специален стаж (трудов/служебен/професио­
нален), за да бъде осъществявана.
Законово установеното съдържание на 
понятията „професия“, „специалност“, „профе­
сионално направление“ и „област на висшето 
образование“ според нас не дава основание да 
се направи извод, че Силвия Къдрева е при­
добила професионален стаж, съответстващ на 
законовото изискване. През целия релевантен 
период Силвия Къдрева е упражнявала дей­
ност, за която няма изискване за притежаване 
на образователно-квалификационна степен в 
професионално направление, което позволява 
упражняването на която и да било професия 
от областта на одита, административното 
и финансовото право, финансовия контрол, 
финансите или счетоводството, защото те 
изискват образователно-квалификационна 
степен от професионално направление, което 
е различно от професионалното направление, 
в което тя има образователно-квалифика­
ционна степен.
Прилагането на възприетия в решението 
функционален критерий за преценка за нали­
чие на изискуемия от закона професионален 
стаж според нас не дава основание „естеството 
на упражняваните функции при положения 
от кандидата труд в миналото“ да се приеме 
за изискуемия от закона професионален стаж 
в областта на финансовия контрол. 
Дейността по проверка на декларациите 
на лицата, заемащи висши държавни и други 
длъжности, която Силвия Къдрева е изпълня­
вала в периода, когато публичният регистър е 
бил възложен на Сметната палата, и в периода, 
когато е била член на Комисията за проти­
водействие на корупцията и за отнемане на 
незаконно придобитото имущество, на която са 
възложени функциите във връзка с публичния 
регистър (включително и изпълняването на 
тези функции от Комисията за противодейст­
вие на корупцията от 2023 г.), безспорно е 
контролна по характер дейност. Тя състав­
лява упражняване на законово предвидени 
установителни правомощия за съответствие 
на декларираното с получената информа­
ция от органите, пред които декларираните 
факти подлежат на вписване, обявяване или 
удостоверяване, на сигнално-уведомителни 
правомощия до други компетентни органи, 
както и на административнонаказващи пра­
вомощия. Тази контролна дейност несъмнено 
се осъществява „чрез специализирани право­
мощия и процедури“. 
Контролна по характер е и дейността на 
Комисията за противодействие на корупция­
та и за отнемане на незаконно придобитото 
имущество, член на която е била Силвия 
Къдрева в периода 26.04.2018 г. – 16.05.2025 г., 
за установяване на конфликт на интереси 
по отношение на лице, заемащо публична 
длъжност, и за извършване на проверка по 
повод на установяване на незаконно придобито 
имущество. Тази контролна дейност също е 
осъществявана „чрез специализирани право­
мощия и процедури“.
Но от факта, че по своя характер тези три 
дейности – по проверка на декларациите на 
задължените лица, по установяване на кон­
фликт на интереси и по проверка за установя­
ване на незаконно придобито имущество – са 
контролни дейности, които се осъществяват 
чрез установени в закон правомощия и про­
цедури, не следва извод, че това са дейности 
по осъществяване на финансов контрол по 
смисъла на § 1, т. 11 ДР на ЗСмП. 
Това, което отличава финансовия кон­
трол от другите законово уредени контролни 
дейности на различните държавни органи, е 
обектът на контрол – управлението на пуб­
лични средства и дейности. Разглеждането на 
„дейности“ в разпоредбата на § 1, т. 11 ДР на 
ЗСмП извън контекста на неразривно свър­
заните с тях „публични средства“ не намира 
опора в тълкуването на разпоредбата, прието 
в решението, защото в § 1, т. 8 ДР на ЗСмП 
законодателят е дефинирал за целите на закона